અને ગૃહની ગરિમા જળવાય એ માટે સંયુકત પ્રયત્નો થવા જોઈએ. પ્રેક્ષક જે અંદર આવે એની પૂરી ચકાસણી થવી જોઈએ અને એમાં કોઈને બાધ રાખવામાં ના આવે અને ત્યાં માર્કર પણ મૂકી શકાય. સલામતી વ્યવસ્થા હોય પછી કોઈ સામાન્ય સભાની ગરિમાનો ભંગ કઈ રીતે કરી શકે? અને કરે તો એની સામે ફરિયાદ થવી જોઈએ અને યોગ્ય પગલા લઇ દાખલા બેસાડવા જોઈએ જેથી બીજા કોઈ એવી હિંમત ના કરે પણ અત્યારે પ્રેક્ષક ગેલેરી ગરિમાના મુદ્દે બંધ રાખવામાં આવે છે એ તો શાસક પક્ષની નબળાઈ દર્શાવે છે. કોઈ કાંકરીચાળો ના થાય એ જોવાની જવાબદારી સત્તા પક્ષની છે. કોઈ આ મુદ્દે કોર્ટમાં જાય તો સત્તાધીશોનું નાક કપાઈ શકે છે. મુખ્યમંત્રીએ પણ પત્ર લખી પ્રેક્ષક ગેલેરી ખોલી નાખવા સૂચન કર્યું છે પણ મુખ્યમંત્રીનું સૂચન પણ સ્વીકારાયું નથી. પછી આમાં આદમીના મતની તો વાત જ ક્યાં રહી?